കൊവിഡ് പ്രതിരോധ പ്രവര്ത്തകര്ക്ക് കേരളകൗമുദിയുടെ ആദരം കല്ലമ്ബലം: നാവായിക്കുളം പഞ്ചായത്തിലെ കൊവിഡ് പ്രതിരോധ പ്രവര്ത്തകരെ കേരളകൗമുദി ആദരിക്കുന്നു. കേരളകൗമുദിയും പുനര്ജ്ജനി അമ്മവീട് ശ്രീനാരായണ സന്യാസിനി മഠവും സംയുക്തമായി കല്ലമ്ബലം ജാഗി ആഡിറ്റോറിയത്തിലാണ് ചടങ്ങ് സംഘടിപ്പിക്കുന്നത്. 23ന് വൈകിട്ട് 4ന് നടത്തുന്ന യോഗത്തില് കൊവിഡ് പ്രതിരോധ പ്രവര്ത്തനങ്ങളില് സജീവമായ ആശാ പ്രവര്ത്തകരെയും മറ്റ് വിശിഷ്ട വ്യക്തികളെയും ആദരിക്കും. അഡ്വ.വി. ജോയി എം.എല്.എ ഉദ്ഘാടനം ചെയ്യുന്ന യോഗത്തില് കേരളകൗമുദി യൂണിറ്റ് ചീഫ് എസ്. വിക്രമന് അദ്ധ്യക്ഷത വഹിക്കും. നാവായിക്കുളം ഗ്രാമ പഞ്ചായത്ത് പ്രസിഡന്റ് ബേബി രവീന്ദ്രന് മുഖ്യപ്രഭാഷണം നടത്തും. കേരളകൗമുദി ലേഖകന്മാരായ ബൈജു മോഹന് സ്വാഗതവും സുനില് കല്ലമ്ബലം നന്ദിയും പറയും. പുനര്ജ്ജനി ചെയര്മാന് ട്രോസി ജയന്, അഡ്വ.പി.ആര്. രാജീവ്, പ്രദീപ് ശിവഗിരി, കെ.ടി.സി.ടി ചെയര്മാന് പി.ജെ. നഹാസ്, കല്ലമ്ബലം ജനമൈത്രി പൊലീസ് പി.ആര്.ഒ സുനില്. എസ്, നാവായിക്കുളം പ്രാഥമികാരോഗ്യകേന്ദ്രം മെഡിക്കല് ഓഫീസര് ഡോ. ഷാനിന് ബാവ, ജാഗീ ഗ്രൂപ്പ് ചെയര്മാന് ജയറാം, പൊതു പ്രവര്ത്തകരായ മാവിന്മൂട് കമലാസനന്, മേനാപ്പാറ സുകുമാരന്, കല്ലമ്ബലം നകുലന്, കേരളകൗമുദി ഡി.ജി.എം ചന്ദ്രദത്ത്, സീനിയര് മാര്ക്കറ്റിംഗ് മാനേജര് വിമല്കുമാര്, അസിസ്റ്റന്റ് മാര്ക്കറ്റിംഗ് മാനേജര് സുധികുമാര് തുടങ്ങിയവര് പങ്കെടുക്കും.